**JINA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NAMBARI:\_\_\_\_\_\_\_\_\_\_\_\_\_\_\_\_\_\_\_\_\_**

**SHULE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SAHIHI:\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MTIHANI WA MUUNGANO – BURAMU I**

**HATI YA KUHITIMU KIDATO CHA NNE NCHINI KENYA (KCSE)**

**102/3**

**Kiswahili**

**Karatasi ya 3**

**MTIHANI WA BURAMU I**

**MARCH, 2019**

**Muda: Saa 2 ½**

**MAAGIZO**

1. *Jibu maswali* ***manne*** *pekee.*
2. *Swali la* ***kwanza*** *ni la* ***lazima****.*
3. *Maswali hayo mengine matatu yachaguliwe kutoka sehemu nne zilizobaki yaani: Hadithi Fupi, Ushairi, Fasihi Simulizi na Chozi la Heri.*
4. *Usijibu maswali mawili kutoka sehemu moja.*
5. *Hakikisha kuwa una kurasa* ***nne*** *zilizopigwa chapa.*
6. *Majibu yaandikwe katika lugha ya Kiswahili.*

**KWA MATUMIZI YA MTAHINI PEKEE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Swali**  | **1** | **2** | **3** | **4** | **5** | **6** | **7** | **Jumla**  |
| **Tuzo**  |  |  |  |  |  |  |  |  |

*Karatasi hii ina kurasa 7 zilzopigwa chapa.*

*Watahiniwa I lazima wahakikishe kuwa kurasa zote za karatasi ya mtihani zimepigwa chapa sawasawa na kuwa maswali yote yamo.*

**SEHEMU YA A - SWALI HILI NI LA LAZIMA**

***Kigogo – Pauline Kea***

1. “Natumai hakuna aliyeuliwa. Sitaki kujipaka tope tena.”
2. Eleza muktadha wa maneno haya. (alama 4)
3. Taja kwa kutolea mifano mbinu mbili za kisanaa zilizotumika katika hili dondoo. (alama 2)
4. Jadili mbinu za utawala zinazotumiwa katika uongozi wa Sagamoyo. (alama 14)

**SEHEMU YA B - RIWAYA**

***Chozi la Heri – Assumpta K. Matei***

***Jibu ama swali la 2 au la 3***

1. “Hatua ya mkoloni ya kupuuza sera za Mwafrika za umiliki wa ardhi..”
2. Eleza sera za Mwafrika kuhusu umiliki wa ardhi. (alama 6)
3. Jadili namna mkoloni alivyoathiri sera hizi. (alama 8)
4. Mzee Mwimo Msubili ana umuhimu mkubwa katika riwaya hii. Tetea. (alama 6)
5. “Kumbe huo wadhifa waliokupa wa kwenda kudumisha amani katika Mashariki ya Kati umetokea kuwa wongofu wako?”
6. (i) Eleza muktadha wa maneno haya. (alama 4)

(ii) Taja mbinu nne za kisanaa zinazojitokeza katika dondoo hili. (alama 4)

1. Vita vya kiukoo baada ya uchaguzi husababisha madhara makubwa katika jamii. Thibitisha. (alama 12)

**SEHEMU YA C - HADITHI FUPI**

1. “Darasa zima linaangua kicheko. Msichana mmoja amecheka mpaka ameanguka”
2. (i) Eleza muktadha wa dondoo hili. (alama 4)

(ii) Taja mbinu mbili za kisanaa zinazojitokeza. (alama 2)

1. Jadili maudhui ya Elimu katika hadithi ‘Mapenzi ya kifaurongo’ (alama 14)

**SEHEMU YA D: USHAIRI**

***Jibu ama swali la 5 au la 6***

1. *Soma shairi hili kisha ujibu maswali*

**Maadili**

Uadilifu ni muhimu

Kwetu sisi binadamu

Mgeni kikutembelea

**Mwonyeshe takrima**

Ahisi kuwa yu nyumbani

Ndugu wakikosana

Siwekeane fundo na kununiana

Miaka na miaka bila

Kushirikiana wala kusemezana

Haufai undugu wa nazi

Kukutania chunguni

Wengine kutangamana

Mpaka kumetokea mkasa

**Sahau ni dawa ya waja**

Tusamehe na kusahau

Sijiwekee kumbukumbu

Makosa ya jana na juzi

Siyazue ya zamani,

“Ulifanya hivi, ukafanya vile,”

Kosa jipya litokeapo

Lisamehewe papo hapo!

Tusijifanye wanafiki

Wenye **uzuri wa mkakasi**

Ama kweli neno huruma

Msamiati unatokomea

Katika dunia ya leo

Twatendeana unyama

Yafaa tuwe na upole

Kwani mnyonyore haunuki

Hupendeza mauaye

Tusiwe wenye kiburi

Tuishi kwa furaha na amani

Huo ndio uadilifu

**Maswali**

1. Kwa nini utunzi huu unaitwa shairi? (alama 3)
2. Ni sifa zipi zinazomwezesha mtu kuitwa mwadilifu. (alama 4)
3. Onyesha mifano ya mistari mishata katika shairi hili. (alama 4)
4. Taja methali tatu zilizotumiwa katika utungo huu. (alama 3)
5. Hili ni shairi huru. Thibitisha. (alama 4)
6. Eleza maana ya vifungu hivi kama vilivyotumika katika utungo huu.
7. Uzuri wa mkakasi (alama 1)
8. Onyesha takirima (alama 1)
9. **Soma shairi na kisha ujibu maswali yanayofuata.**

Nisemayo si dhihaka, tahadhari binadamu,

Mvuta bangi hakika, alozivuta wazimu,

Avuta akizunguka, huku zapanda stimu,

Bangi zinapomshika, huwapa mbuzi salamu.

Bangi zikikudhibiti, ulevi wake tumbaku,

Kofia hufanya koti, bata ukadhani kuku,

Kikaka cha kiberiti, ukafikiri sanduku,

Na usemapo husiti, wanena kama kasuku.

Waupoteza uhai, tahadhari nakwambia,

Uivutapo hukai, ovyo wajibobokea,

Na chakula hakikai, ukilacho chapotea,

Wataka sima karai, au chapati tisia.

Kuna nalo hilo tembo, ulevi ulo na zani,

Una udhia na mambo, na baa nyingi mwilini,

Tena huharibu umbo, na heshima kuwa duni,

Na mwendo huwa wa kombo, kwa pozi huwezekani.

Tamati ni miujiza, uwapo u sakarani,

Akili hukugeuza, hujui wafanya nini,

Na ungi wa kuyajaza, masimbi mwako tumboni,

Na lugha ni Kingereza, kama mtu wa Landani.

**Maswali**

1. Toa anwani mwafaka kwa shairi hili. (alama 1)
2. Eleza bahari za shairi hili kwa kurejelea:
3. vina (alama 1)
4. vipande (alama 1)
5. Mwandishi ametumia ucheshi mwingi katika shairi. Thibitisha. (alama 4)
6. Eleza namna idhini ya ushairi ilivyotumika. (alama 4)
7. Taja nafsineni na nafsinenewa katika shairi hili. (alama 2)
8. Thibitisha kuwa shairi hili ni la bahari ya sabilia. (alama 1)
9. Eleza toni ya shairi hili. (alama 2)
10. Andika ubeti wa pili kwa lugha tutumbi. (alama 2)
11. Eleza maana ya vifungu hivi kama vilivyotumiwa katika shairi:

(i) huku zapanda stimu (alama 1)

(ii) uwapo u sakarani (alama 1)

1. **SEHEMU YA E: FASIHI SIMULIZI**

***Soma hadithi ifuatayo na kisha ujibu maswali uliyopewa:***

Zamani sana katika kijiji cha Tima paliondokea Sonara mmoja. Sonara huyu alikuwa na mke mrembo ambaye alihusudiwa na walimwengu wote katika eneo hilo. Karibu na kibanda chao palikuwa na msitu ambao ulisetiri mazimwi ya kila aina. Kila jioni ungeyasikia mazimwi hayo yaking’ang’ania mawindo. Sonara na mkewe hawakwisha kushangaa jinsi viumbe hawa walivyokithiri kwa tamaa.

Siku moja Sonara aliondoka kijijini kwenda mbali kwa shughuli za ufuaji. Alimwacha mkewe akiwa mjamzito. Mara tu baada ya kuondoka, uchungu wa uzazi ulibisha hodi. Mama mtu akawa taabani, asiwe na mwombezi. Katika hali hii ya hamaniko, mama mtu alishtukia kapata mkunga aliyeonekana mzuri na mpole ajabu. Mama akajawa na furaha tele. Bahati iliyoje!

Mkunga akaingia kazini. Baada ya dakika chache, malaika, kitoto kichanga kikahanikiza hewa ya asubuhi mbichi kwa kilio. Mama mtu alimshukuru mkunga kwa usamaria wema. Laiti angalijua kuwa kajipagaza zigo lisilobebeka!

Mkunga huyo hakukawia. Akaingia ghalani, akachukua mtama, akasaga na kumpikia mwanagenzi fuka. Mzazi, hamu ya kula hajapata bado, mkunga akamkabidhi bakuli la uji. “Shika mke mzazi,” akasema. Hata kabla ya mama kutoa kauli, mkunga akabadilika ghafla. Ile sauti ya upole ikabadilika kuwa mngurumo wa kutisha. “UKIKATAA, MIMI NAENDA KUNYWA!”. Kumbe Yule mkunga alikuwa zimwi lililobugia uji pamoja na bakuli! Mama alipoona hayo, vimbimbi vikamsimama kwa woga.

Kufikia jioni, njaa ilikuwa imemuuma mama na mtoto si haba. Yule mkunga – zimwi akajigeuza binadamu na kuchinja mbuzi ili ampikie mama mzazi. Baada ya supu kuiva, zimwi likaibeba pamoja na minofu na kumpelekea mama mzazi. Lakini hata kabla ya kutua sufuria, lilikariri maneno yale yale: “UKIKATAA, MIMI NAENDA KUNYWA.” Kwa kauli hiyo, likabugia nyama pamoja na sufuria. Mbuzi mzima akapata makao ndani ya tumbo la zimwi! Mama na mtoto wake wakalala mataya yakigongana. Siku tatu zilipita bila ya mama kupewa chakula chochote. Unyonge wa uzazi ukamvamia. Kitoto nacho kikaendelea kudai haki.

Asubuhi moja Kasuku alipitia akitarajia kiamsha kinywa kama kawaida. Akampata mke wa sahibu yake taabani. Baada ya mazungumzo mafupi na mama mtu, waliafikiana kuwa ampelekee Sonara ujumbe.

Kasuku alienda akatua juu ya mti uliokuwa karibu na kiwanda cha Sonara. Akaimba:

*Ewe Sonara unayefua*

*Mke kajifungua*

*Unyonge wa uzazi wamliza*

*Tumbo la uzazi latekenya*

*Chango zamsokota*

*Kisa na maana*

*Chakula hapati*

*Mpishi hupikia tumbole*

*Zimwi huchumia chunguche*

*Kikawia hasara takufika*

*Ya kinda na mamaye*

Sonara alisikiliza wimbo huu kwa muda na ujumbe wake ukamgonga ndipo. Akajihami na kufunga safari kurejea nyumbani. Alipofika, alimpata mkewe taabani, mwili umenyong’onyea. Maghala yote yalikuwa yamefagiwa na zimwi lililokuwa limejidai kuwa mfadhili na lililala nje ya ghala kwa mavuno ya shibe. Sonara alildunga mkuki likafia papo hapo. Ingawa Sonara alijuta kwa kutowazia hali ya mke wake tangu awali, aliweza kuliangamiza zimwi. Hadithi yangu inaishia hapo.

**Maswali**

1. (i) Hiki ni kipera gani cha Fasihi simulizi. (alama 1)

(ii) Toa sifa zozote tano za kijipera hiki kwa kurejelea mifano kwenye makala haya.

 (alama 5)

1. Jadili namna ambavyo ungewasilisha kipera hiki mbele ya wanafunzi wa darasa la kwanza. (alama 10)
2. Kuna **kutegemeana kwa vipera/vijipera** katika makala haya. Thibitisha kwa kutolea mifano minne.

 (alama 4)